Ashton-under-Lyne
Ashton-under-Lyne je grad od 46.345 stanovnika na sjeverozapadu Engleske u grofoviji Greater Manchester.

On je administrativni centar metropolitanskog borougha Tameside.

Geografske karakteristike 
Ashton se prostire duž sjeverne obale rijeke Tame, po obroncima Penninesa, udaljen oko 10 km istočno od centra Manchestera.

Historija 
Još prije Normanskog osvajanja Engleske postojalo je malo naselje na brdašcu iznad rijeke Tame. Tokom srednjeg vijeka Ashton se razvio se malo trgovište vunenim tkaninama, jer je ispredanje vune i ovčarstvo bila tradicija po okolnim brdskim područjima. U to vrijeme iskapala se i mala količina ugljena. Velika prekretnica u historiji Ashtona bilo je prokapanje kanala (i kasnij dolazak željezice). Ashton je postao raskršće tri kanala, Manchester-Ashton, Huddersfield i Peak.

U to vrijeme novopodignute manchesterske tvornice trebale su sve više ugljena, pa su proradili brojni rudnici. Kanali su omogućavali jeftin transport, a do rudnika su izgrađene željezničke pruge. Dobra klima zapadnih Penninesa bio je idealni prostor za predionice pamuka, kao i čitav kraj oko Manchestera koji je postao svijetski centar za proizvodnju pamuka.

Grad se brzo proširio za viktorijanskog doba sa brojnim kvartovima kuća u nizu od crvene cigle za smještaj radnika po predionicama pamuka. Rudarstvo se i dalje razvijalo iako su rudnici na sjeveru i istoku grada postali iscrpljeni, ali su se otvarali novi i sve dublji na zapadu. Rudnik Ashton Moss imao je 1882. najdublju jamu na svijetu, danas je zatvoren a na njegovom terenu podignut je trgovački centar Snipe.

Kasnije se razvila mašinogradnja, u novije vrijeme tekstilna industrija i mašinogradnja ustupile su mjesto novim industrijama, između ostalih i kompjuterskoj.

Izvori

Vanjske veze 

 Welcome to Ashton under Lyne 

Gradovi u Engleskoj
Greater Manchester